**Anexă la Decizia C.A. nr. 29/10.09.2025**

**PLANUL DE SELECȚIE - COMPONENTA INIȚIALĂ**

**PENTRU NUMIREA DIRECTORULUI GENERAL ȘI ECONOMIC(FINANCIAR)**

**LA**

**SOCIETATEA ECOAQUA S.A.**

**MANDATUL 2025-2029**

**Avizat:**

**Comitetul de Nominalizare si Remunerare prin Președinte - Dan OLTEANU**

**Supus aprobării: Consiliului de Administrație al S. ECOAQUA S.A. în ședința din data de: 25.09.2025**

**CUPRINS – COMPONENTA INIȚIALĂ A PLANULUI DE SELECȚIE**

I. **Introducere**
II. **Domeniul de aplicare. Scop**
III. **Context legal. Principii**
IV. **Contractarea expertului independent**
V. **Aspectele-cheie ale procedurii de selecție**
VI. **Calendarul procedurii de selecție**
VII. **Părțile responsabile și rolul acestora**
VIII. **Riscurile identificate**
IX. **Documentele necesare a fi depuse până la numirea directorilor**
**Anexe**

Anexa 1 – Scrisoarea de așteptări

Tabel 1 – Calendarul procedurii de selecție

Tabel 2 – Lista riscurilor identificate

# **PLAN DE SELECȚIE - COMPONENTA INIȚIALĂ**

**PENTRU NUMIREA DIRECTORULUI GENERAL ȘI ECONOMIC(FINANCIAR) LA**

**S. ECOAQUA S.A.**

**pentru mandatul 2025-2029**

**INTRODUCERE**

Guvernanța corporativă reprezintă unul dintre fundamentele bunei administrări a întreprinderilor publice, fiind consacrată la nivel internațional de Organizația pentru Cooperare și Dezvoltare Economică (OCDE/OECD). Potrivit principiilor acesteia, guvernanța corporativă desemnează ansamblul modului de repartizare a drepturilor și responsabilităților între diferitele părți implicate în funcționarea unei societăți: acționari, consiliu de administrație, directori, angajați, auditori, precum și mecanismele de luare a deciziilor care privesc:

* desfășurarea activităților curente ale societății;
* formularea și stabilirea obiectivelor strategice;
* identificarea și implementarea mijloacelor necesare atingerii acestor obiective;
* evaluarea și monitorizarea performanței economice și sociale.

Termenul de „guvernanță” este sinonim cu cel de „administrare” sau „conducere”, acoperind totalitatea activităților de management derulate la nivelul conducerii executive a societății.

În cazul Ecoaqua S.A. – operator regional de apă și canalizare, societate cu rol esențial în dezvoltarea județelor Călărași și Ialomița, aplicarea riguroasă a principiilor guvernanței corporative are o importanță majoră. Aceasta se reflectă atât în calitatea serviciilor furnizate populației și agenților economici, cât și în capacitatea de atragere și gestionare a investițiilor publice și a fondurilor europene destinate infrastructurii de utilități.

În acest context, procedura de selecție pentru funcțiile de Director General și Director Economic (Finaciar)dobândește o relevanță strategică, deoarece conducerea executivă este cea care transpune în practică deciziile consiliului de administrație și orientările autorității publice tutelare. Alegerea unor profesioniști competenți, integri și capabili să gestioneze proiecte de amploare – precum extinderea și modernizarea rețelelor de apă și canalizare, digitalizarea operațiunilor și creșterea independenței energetice – reprezintă o condiție esențială pentru stabilitatea și performanța societății.

**Planul de selecție** constituie instrumentul central al acestei proceduri și este structurat în două componente:

* **componenta inițială**, elaborată la declanșarea procedurii, care include scrisoarea de așteptări, aspectele-cheie ale procesului, calendarul, responsabilitățile și riscurile identificate;
* **componenta integrală**, elaborată de Comitetul de Nominalizare și Remunerare înainte de publicarea anunțului de selecție, care reunește profilul postului, profilul candidatului, planul de interviu, termenele etapelor până la raportul final și întreaga documentație procedurală.

Întreaga procedură de selecție acoperă etapele ce pornesc de la ***decizia de inițiere a procesului și se încheie cu semnarea contractelor de mandat cu persoanele selectate***. Aceasta urmărește să asigure:

* obiectivitate și transparență în desemnarea conducerii executive a societății;
* fundamentarea pe criterii profesionale a deciziilor de management;
* garantarea responsabilității și integrității în exercitarea funcțiilor de conducere;
* respectarea principiilor de guvernanță corporativă dezvoltate de OCDE și transpuse în legislația românească.

Prezentul Plan de selecție este elaborat de Comitetul de Nominalizare și Remunerare al Consiliului de Administrație Ecoaqua S.A., în conformitate cu prevederile:

* Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, respectiv **art. 35** aplicabil societăților pe acțiuni;
* Hotărârii Guvernului nr. 639/2023 pentru aprobarea normelor metodologice de aplicare a OUG nr. 109/2011.

Prezentul Plan de selecție prevalează asupra oricăror documente similare utilizate anterior, iar aplicarea activităților și luarea deciziilor menționate în cuprinsul său sunt obligatorii pentru toate etapele procesului. Termenele stabilite au caracter ferm sau orientativ, în funcție de dinamica procedurii.

De asemenea, procedura de selecție este concepută ca un proces de interacțiune activă și continuă între toate părțile implicate, fiind supusă actualizărilor succesive până la momentul aprobării finale. Prin această abordare, se asigură atât implicarea și responsabilizarea tuturor actorilor relevanți, cât și fundamentarea profesionistă a deciziilor care vor marca viitorul Ecoaqua S.A.

**DOMENIUL DE APLICARE. SCOP**

***Componenta inițială a planului de selecție*** reprezintă documentul de lucru elaborat de Comitetul de Nominalizare și Remunerare și finalizat anterior publicării anunțului de selecție, incluzând, fără a se limita la acestea, elemente esențiale precum: scrisoarea de așteptări, aspectele-cheie ale procedurii, calendarul procedurii, părțile responsabile și rolurile acestora, riscurile identificate și documentele necesare ce trebuie depuse până la numirea directorilor.

Prezentul plan de selecție este elaborat în scopul organizării procesului de selecție și numire a **Directorului General** și a **Directorului Economic(Financiar)** al Societății Ecoaqua S.A., cu respectarea dispozițiilor O.U.G. nr. 109/2011, art. 35, și H.G. nr. 639/2023.

Societatea Ecoaqua S.A. face parte din categoria întreprinderilor publice definite la art. 2 pct. 2 lit. a) din O.U.G. nr. 109/2011, fiind organizată sub forma juridică de societate pe acțiuni cu capital public, având ca obiect principal de activitate furnizarea serviciului public de alimentare cu apă și de canalizare.

Ecoaqua S.A. este persoană juridică de naționalitate română, constituită și funcționând potrivit cadrului legal aplicabil:

* Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare;
* Legea nr. 31/1990 privind societățile, republicată, cu modificările și completările ulterioare;
* Legea nr. 51/2006 a serviciilor comunitare de utilități publice;
* Actul constitutiv al societății, actualizat.

Societatea a fost înființată în anul 2004, fiind înregistrată la Oficiul Registrului Comerțului sub nr. J51/393/2004, cod unic de înregistrare RO 16730672. Sediul său social se află în municipiul Călărași, str. Progresul, bloc BBB, etaj 3.

Structura acționariatului reflectă asocierea autorităților publice locale din județele Călărași și Ialomița:

1. Consiliul Județean Călărași – 32,8%;
2. Consiliul Local Călărași – 25,2%;
3. Consiliul Local Oltenița – 16,4%;
4. Consiliul Local Urziceni – 16,4%;
5. Consiliul Local Budești – 4,8%;
6. Consiliul Local Lehliu-Gară – 2,4%;
7. Consiliul Local Fundulea – 2,0%.

Activitatea principală a societății se încadrează în Cod CAEN 3600 – captarea, tratarea și distribuția apei, completată de activitățile aferente serviciului de canalizare.

Ecoaqua S.A. este operator regional, gestionând activitatea de alimentare cu apă și canalizare pe teritoriul județului Călărași și în zona Urziceni din județul Ialomița. Societatea este structurată în trei sucursale: Călărași, Oltenița și Urziceni.

În calitate de operator regional, Ecoaqua S.A. are rol strategic în dezvoltarea infrastructurii edilitare din aria de operare, implementând proiecte majore de investiții cu finanțare europeană și națională, în scopul modernizării și extinderii rețelelor de utilități publice.

Prin prezentul plan de selecție se stabilesc cadrul, responsabilitățile și instrumentele necesare pentru derularea transparentă și profesionistă a procesului de recrutare și numire a conducerii executive, în vederea asigurării unui management performant, stabil și responsabil, în concordanță cu obiectivele strategice asumate de autoritatea publică tutelară și cu cerințele contractului de delegare.

**CONDUCEREA SOCIETĂȚII**

Conducerea Societății Ecoaqua S.A. este organizată potrivit sistemului unitar, reglementat de Legea nr. 31/1990 privind societățile, republicată, cu modificările și completările ulterioare, și de O.U.G. nr. 109/2011 privind guvernanța corporativă a întreprinderilor publice, aprobată cu modificări prin Legea nr. 111/2016.

**A. CONSILIUL DE ADMINISTRAȚIE**

Membrii Consiliului de Administrație sunt numiți și revocați prin Hotărârea Adunării Generale a Acționarilor, în conformitate cu cerințele legale și de reglementare în vigoare, pe o perioadă de 4 ani.

Prin Hotărârea AGA nr. 24/09.09.2025 s-a aprobat numirea noului Consiliu de Administrație al Societății Ecoaqua S.A., pentru mandatul 09.09.2025 – 10.09.2029.

**CONSILIUL DE ADMINISTRAȚIE**

**(conform Certificat Constatator / Hotărâre AGA nr. 24/09.09.2025)**

1. **Olteanu Dan** – Președinte al Consiliului de Administrație – administrator neexecutiv remunerat
2. **Cojocariu Adriana** – Membru CA – administrator neexecutiv remunerat
3. **Iordan Ionela** – Membru CA – administrator neexecutiv remunerat
4. **Dumitru Bogdan** – Membru CA – administrator neexecutiv remunerat
5. **Sbârcea Marius-Virgil** – Membru CA – administrator neexecutiv neremunerat
6. **Pestrițu Adrian** – Membru CA – administrator neexecutiv remunerat
7. **Sfetcu Ion** – Membru CA – administrator neexecutiv remunerat

Consiliul de Administrație exercită atribuțiile prevăzute de Legea nr. 31/1990, O.U.G. nr. 109/2011 și Actul Constitutiv al societății, asigurând coordonarea strategică și supravegherea conducerii executive.

**B. CONDUCEREA EXECUTIVĂ**

Conducerea executivă a societății este asigurată de directorii desemnați de Consiliul de Administrație, cu care se încheie contracte de mandat în baza prevederilor art. 35 din O.U.G. nr. 109/2011.

Funcțiile de conducere executivă sunt următoarele:

* Director General + alți Directori executivi

În prezent, conducerea executivă interimară este asigurată de:

* **Sbârcea Marius-Virgil – Director General interimar**, numit de Consiliul de Administrație prin Hotărârea nr. 30 din data de 10.09.2025, cu mandat provizoriu până la finalizarea procedurii de selecție și numire conform O.U.G. nr. 109/2011.
* **Dincă Mariana – Director Economic (Finaciar) interimar**, numit de Consiliul de Administrație prin Hotărârea nr. 31 din data de 10.09.2025, cu mandat provizoriu până la finalizarea procedurii de selecție și numire conform O.U.G. nr. 109/2011.

Conform Actului Constitutiv, directorii răspund pentru organizarea și conducerea societății, în limitele competențelor delegate de Consiliul de Administrație, și pun în aplicare strategiile aprobate de acesta și de Adunarea Generală a Acționarilor.

**OBIECTUL DE ACTIVITATE ȘI ARIA DE OPERARE**

Societatea Ecoaqua S.A. este operator regional de apă și canalizare, înființată în anul 2004 ca persoană juridică de naționalitate română, având forma juridică de societate pe acțiuni cu capital public. Societatea funcționează în temeiul prevederilor Legii nr. 31/1990 privind societățile, republicată și actualizată, ale Legii nr. 51/2006 a serviciilor comunitare de utilități publice și ale O.U.G. nr. 109/2011 privind guvernanța corporativă a întreprinderilor publice, aprobată prin Legea nr. 111/2016, precum și în baza Actului constitutiv.

Societatea este înregistrată la Oficiul Registrului Comerțului sub nr. J51/393/2004, având cod unic de înregistrare RO 16730672. Sediul social este situat în municipiul Călărași, str. Progresul, bloc BBB, etaj 3.

**Obiectul de activitate**

Activitatea principală a societății se încadrează în **Cod CAEN 3600 – Captarea, tratarea și distribuția apei**. Complementar, societatea desfășoară activități de:

* colectare, transport și epurare a apelor uzate (CAEN 3700);
* activități conexe serviciului public de alimentare cu apă și canalizare, potrivit contractului de delegare a gestiunii încheiat cu Asociația de Dezvoltare Intercomunitară Ecoaqua;
* implementarea și gestionarea proiectelor de investiții în domeniul infrastructurii tehnico-edilitare.

Ecoaqua S.A. are misiunea de a furniza servicii publice de alimentare cu apă potabilă și canalizare în condiții de siguranță, continuitate și calitate, respectând standardele tehnice și de mediu aplicabile la nivel național și european.

**Aria de operare**

Ecoaqua S.A. își desfășoară activitatea pe teritoriul județului Călărași și în zona municipiului Urziceni din județul Ialomița. Operatorul regional este structurat în trei sucursale:

* Sucursala Călărași;
* Sucursala Oltenița;
* Sucursala Urziceni.

Prin intermediul acestor sucursale, societatea asigură servicii pentru populația, instituțiile publice și agenții economici din aria de operare.

Conform contractului de delegare a gestiunii, aria de operare a Ecoaqua S.A. include următoarele unități administrativ-teritoriale:

* Municipiul Călărași;
* Municipiul Oltenița;
* Municipiul Urziceni;
* Orașul Budești;
* Orașul Lehliu-Gară;
* Orașul Fundulea;
* Comuna Lupșanu;
* Comuna Independența;
* Comuna Nicolae Bălcescu;
* Comuna Dor Mărunt;
* Comuna Dorobanțu;
* Comuna Ulmu;
* Comuna Sărulești;
* Comuna Belciugatele;
* Comuna Ileana;
* Comuna Gurbănești;
* Comuna Lehliu;
* Comuna Tămădău Mare;
* Comuna Valea Argovei;
* Comuna Vâlcelele;
* Comuna Chiselet;
* Comuna Crivăț;
* Comuna Șoldanu;
* Comuna Chirnogi;
* Comuna Luica;
* Comuna Plătărești;
* Comuna Spanțov;
* Comuna Vasilați;
* Comuna Nana;
* Comuna Frumușani;
* Comuna Manasia;
* Comuna Alexeni;
* Comuna Gârbovi;
* Comuna Coșereni;
* Comuna Grindu;
* Comuna Reviga.

**Importanța strategică**

Ecoaqua S.A. joacă un rol strategic în dezvoltarea regională, fiind principalul furnizor de servicii de utilități esențiale (apă și canalizare) pentru aproximativ 200.000 locuitori din județele Călărași și Ialomița. Societatea contribuie la:

* modernizarea infrastructurii edilitare, prin implementarea de proiecte cu finanțare europeană și guvernamentală;
* protecția mediului, prin reducerea pierderilor de apă și prin creșterea gradului de epurare a apelor uzate;
* dezvoltarea economică locală și regională, prin asigurarea accesului agenților economici la utilități moderne și eficiente;
* respectarea obiectivelor de sustenabilitate și alinierea la politicile Uniunii Europene privind tranziția verde și digitalizarea serviciilor publice.

Societatea se află într-un proces continuu de extindere și modernizare a serviciilor, în acord cu strategiile de dezvoltare locală și regională și cu obiectivele stabilite de autoritatea publică tutelară – Asociația de Dezvoltare Intercomunitară Ecoaqua.

**CONTEXT LEGAL. PRINCIPII**

Planul de selecție se întocmește și se aplică astfel încât să asigure desfășurarea unei proceduri caracterizate prin transparență, deschidere, nediscriminare, competitivitate și caracter comprehensiv.

Documentul este elaborat cu claritate și acuratețe pentru a permite identificarea tuturor aspectelor esențiale ale procesului de selecție, în conformitate cu prevederile Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată prin Legea nr. 111/2016, și ale Hotărârii Guvernului nr. 639/2023 pentru aprobarea normelor metodologice de aplicare.

Planul de selecție este structurat astfel încât să asigure respectarea dreptului la libera competiție, echitate și egalitate de șanse, nediscriminare, transparență, tratament egal și asumarea responsabilității, ținând cont totodată de specificul activității desfășurate de operatorul regional Ecoaqua S.A..

Principiile care guvernează această procedură derivă și din recomandările Organizației pentru Cooperare și Dezvoltare Economică (OECD), potrivit cărora guvernanța corporativă reprezintă ansamblul modului de repartizare a drepturilor și responsabilităților între acționari, consiliul de administrație, directori, angajați și alte părți interesate, precum și mecanismele prin care se stabilesc obiectivele societății, se implementează strategii și se monitorizează performanța economică și socială.

**Prevederi legale aplicabile**

Principalele dispoziții legale care fundamentează prezenta procedură de selecție sunt prevăzute în **art. 35 din O.U.G. nr. 109/2011**, conform căruia:

„(1) Directorii societăților administrate în sistem unitar sunt numiți de consiliul de administrație, care stabilește și limitele remunerației lor, conform prevederilor art. 37.

(2) Consiliul de administrație numește unul dintre directori în funcția de director general.

(3) Directorii pot fi numiți și dintre administratori, caz în care aceștia devin administratori executivi.

(4) Directorii sunt selectați și numiți cu respectarea cadrului unitar al criteriilor de selecție și evaluare prevăzut de prezenta ordonanță de urgență și a normelor metodologice aprobate prin hotărâre a Guvernului.

(5) Directorii societăților pe acțiuni administrate în sistem unitar în care statul sau unitățile administrativ-teritoriale dețin o participație majoritară au obligația de a încheia contracte de mandat, în condițiile prezentei ordonanțe de urgență.

(6) Durata procesului de selecție nu poate depăși 120 de zile de la data declanșării procedurii de selecție, iar anunțul privind selecția directorilor se publică cu respectarea principiilor liberei competiții, nediscriminării, transparenței și asumării răspunderii, în cel puțin două publicații economice și/sau Economice de largă răspândire, pe pagina de internet a societății și a autorității publice tutelare.”

Pe lângă aceste prevederi, Planul de selecție are la bază și următoarele acte normative:

* Legea nr. 31/1990 privind societățile, republicată și actualizată;
* Legea nr. 51/2006 privind serviciile comunitare de utilități publice;
* Actul constitutiv al Ecoaqua S.A.;
* Scrisoarea de așteptări emisă de autoritatea publică tutelară – Asociația de Dezvoltare Intercomunitară Ecoaqua.

**CONTRACTARE EXPERT INDEPENDENT**

Consiliul de Administrație al Societății Ecoaqua S.A. a decis să fie asistat în procesul de selecție pentru funcțiile de Director General și Director Economic (Finaciar)de către un expert independent, persoană juridică specializată în recrutarea și selecția resurselor umane, ale cărei servicii sunt contractate în condițiile legii.

Expertul independent este persoană juridică autorizată și recunoscută conform legislației aplicabile, având ca obiect de activitate prestarea de servicii de consultanță și asistență în domeniul resurselor umane, inclusiv recrutare, selecție și evaluare profesională.

Societatea Ecoaqua S.A. a contractat serviciile expertului independent prin procedură de achiziție publică, desfășurată în conformitate cu dispozițiile legale în vigoare și cu normele interne aplicabile.

Expertul independent contractat pentru derularea acestei proceduri este:

**HR EXPERT INDEPENDENT S.R.L.**, cu sediul în România, 500269 Brașov, str. Bronzului nr. 50, jud. Brașov, înregistrată în Registrul Comerțului cu nr. J2022003363083, C.U.I. 47043679, e-mail: office@serviciihr.ro, telefon: 0745.483.961, reprezentată legal prin Administrator **Maria SUCIACHI**.

Expertul independent are atribuția de a sprijini Comitetul de Nominalizare și Remunerare în toate etapele procedurii, asigurând respectarea prevederilor legale și a principiilor guvernanței corporative, precum și implementarea bunelor practici în materia recrutării și selecției.

**ETAPELE PROCEDURII DE SELECȚIE ȘI DECIZIILE AFERENTE**

Procedura de selecție pentru ocuparea funcțiilor de **Director General** și **Director Economic (Finaciar)**la Societatea Ecoaqua S.A. este structurată pe etape succesive, fiecare dintre acestea fiind însoțită de decizii și documente aferente.

Scopul principal al acestei structuri etapizate este de a asigura coerența procesului, transparența deciziilor și respectarea prevederilor legale, precum și implicarea responsabilă a tuturor părților interesate – Consiliul de Administrație, Comitetul de Nominalizare și Remunerare, expertul independent și autoritatea publică tutelară.

**Etapele procedurii de selecție**

1. *Scrisoarea de așteptări* – transmisă de autoritatea publică tutelară (ADI Ecoaqua) și adoptată de Consiliul de Administrație.
2. Declanșarea procedurii de selecție – decizia Consiliului de Administrație.
3. Elaborarea și aprobarea *componentei inițiale a Planului de selecție* – include calendar, aspecte-cheie, responsabilități, riscuri, documente.
4. Elaborarea și aprobarea *componentei integrale a Planului de selecție* – include profilurile posturilor și candidaților, matricea de evaluare, planul de interviu, formularele și documentele procedurale.
5. *Publicarea anunțului de selecție* – conform art. 35 O.U.G. nr. 109/2011 și art. 19 din H.G. nr. 639/2023.
6. Depunerea dosarelor de candidatură.
7. Verificarea dosarelor și întocmirea listei lungi.
8. Contestații și soluționarea contestațiilor privind lista lungă (2 + 2 zile).
9. Evaluarea candidaților și întocmirea listei scurte.
10. Informarea candidaților admiși și solicitarea declarațiilor de intenție.
11. Depunerea declarațiilor de intenție (15 zile obligatorii).
12. Analiza declarațiilor de intenție.
13. Organizarea interviurilor.
14. *Întocmirea clasamentului și a raportului final.*
15. *Aprobarea raportului final de către Consiliul de Administrație.*
16. Comunicarea rezultatelor și soluționarea contestațiilor finale (2 + 2 zile).
17. Numirea Directorului General și a Directorului Economic(Financiar).
18. *Încheierea contractelor de mandat.*

**Alte activități și decizii complementare**

1. Comunicări cu autoritatea publică tutelară (ADI Ecoaqua) – privind stadiul procedurii, respectarea termenelor și validarea documentației.
2. Îndeplinirea altor obligații legale – orice alte activități prevăzute de legislația aplicabilă în materia guvernanței corporative.

**PLANUL DE SELECȚIE**

**Inițierea și organizarea procedurii de selecție. Constituirea Comitetului de Nominalizare și Remunerare. Elaborarea Planului de selecție**

Planul de selecție pentru ocuparea funcțiilor de **Director General** și **Director Economic (Finaciar)**la Societatea Ecoaqua S.A. este elaborat în conformitate cu prevederile O.U.G. nr. 109/2011 privind guvernanța corporativă a întreprinderilor publice, aprobată prin Legea nr. 111/2016, cu modificările și completările ulterioare, și cu prevederile H.G. nr. 639/2023 pentru aprobarea normelor metodologice de aplicare a unor prevederi din O.U.G. nr. 109/2011.

Potrivit art. 1 pct. 13 din Anexa nr. 1 la H.G. nr. 639/2023, planul de selecție reprezintă documentul de lucru prin care se stabilește calendarul procedurii de selecție de la data inițierii și până la data numirii directorilor, structurat pe două componente: **componenta inițială** și **componenta integrală**.

Procedura de selecție se desfășoară cu scopul de a asigura profesionalizarea conducerii executive, în conformitate cu standardele de guvernanță corporativă a întreprinderilor publice, astfel cum sunt acestea dezvoltate în Principiile de guvernanță corporativă ale Organizației pentru Cooperare și Dezvoltare Economică (OECD).

Declanșarea procedurii de selecție a directorilor are loc la decizia Consiliului de Administrație Ecoaqua S.A., adoptată cu respectarea termenelor și dispozițiilor legale. Data de începere a procedurii de selecție este **10.09.2025**, conform **Deciziei Consiliului de Administrație nr. 29/10.09.2025**, decizie comunicată de îndată autorității publice tutelare – Asociația de Dezvoltare Intercomunitară Ecoaqua.

Comitetul de Nominalizare și Remunerare din cadrul Consiliului de Administrație Ecoaqua S.A. elaborează **componenta inițială a Planului de selecție**, în termen de 10 zile de la declanșarea procedurii, aceasta constituind fundamentul pentru elaborarea componentei integrale.

Componenta inițială a Planului de selecție este documentul de lucru care conține, fără a se limita la:

1. Scrisoarea de așteptări;
2. Aspectele-cheie ale procedurii;
3. Calendarul procedurii de selecție;
4. Părțile responsabile și rolurile acestora;
5. Riscurile identificate;
6. Documentele ce trebuie depuse până la numirea directorilor.

Întocmirea componentei inițiale se realizează cu claritate și acuratețe, pentru a putea fi determinate toate elementele esențiale ale procedurii, în concordanță cu prevederile O.U.G. nr. 109/2011 și H.G. nr. 639/2023.

Conform art. 5 alin. (1) din Anexa nr. 1 la H.G. nr. 639/2023, proiectul componentei inițiale a Planului de selecție se publică pe pagina de internet a societății și a autorității publice tutelare, în termen de 15 zile de la data declanșării procedurii.

Componenta inițială a Planului de selecție se aprobă prin Decizia Consiliului de Administrație al Ecoaqua S.A., în termen de 10 zile de la data întocmirii sale, potrivit art. 5 alin. (6) din Anexa nr. 1 la H.G. nr. 639/2023.

Componenta integrală a Planului de selecție este elaborată de Comitetul de Nominalizare și Remunerare și definitivată anterior publicării anunțului de selecție, incluzând, fără a se limita la acestea: profilul postului, profilul candidatului, planul de interviu, termenele aferente etapelor procedurale și componenta inițială.

**I. SCRISOAREA DE AȘTEPTĂRI**

Scrisoarea de așteptări constituie documentul fundamental prin care **Consiliul de Administrație al Ecoaqua S.A.** stabilește performanțele așteptate de la conducerea executivă a societății – Directorul General și Directorul Economic(Financiar) – pentru întreaga durată a mandatului acestora.

Acest document face parte integrantă din **Planul de selecție – Componenta inițială**, conform dispozițiilor art. 35 din O.U.G. nr. 109/2011 și ale H.G. nr. 639/2023, și reprezintă punctul de plecare în fundamentarea criteriilor de selecție și evaluare a candidaților.

Scrisoarea de așteptări are un rol dublu:

* **strategic**, întrucât transpune în obiective concrete politicile și direcțiile de dezvoltare asumate de autoritatea publică tutelară – Asociația de Dezvoltare Intercomunitară Ecoaqua;
* **operațional**, întrucât trasează cadrul în care directorii selectați trebuie să asigure implementarea și respectarea indicatorilor Economici și neEconomici, conform legislației și contractului de delegare.

**Conținut și relevanță**

Scrisoarea de așteptări:

* definește așteptările Consiliului de Administrație în raport cu conducerea executivă a societății, în termeni de eficiență managerială, integritate, responsabilitate și performanță;
* reflectă obiectivele strategice stabilite pentru perioada de mandat, inclusiv cele derivate din documentele programatice naționale, regionale și locale (strategiile de dezvoltare județene, Planurile Regionale de Dezvoltare, Programul Operațional Infrastructură Mare, etc.);
* constituie baza de referință pentru elaborarea **profilului postului** și a **profilului candidatului** pentru funcțiile de Director General și Director Economic(Financiar);
* stă la baza stabilirii criteriilor de selecție și evaluare pentru candidații incluși pe lista scurtă, inclusiv indicatorii de performanță Economici și neEconomici prevăzuți de Ordinul nr. 651/2024 al AMEPIP.

**Regim juridic**

Scrisoarea de așteptări este adoptată prin **Decizia Consiliului de Administrație al Ecoaqua S.A.**, la propunerea Comitetului de Nominalizare și Remunerare.

Conform prevederilor art. 35 alin. (4) și (6) din O.U.G. nr. 109/2011, directorii se selectează și se numesc pe baza criteriilor și procedurilor stabilite în cadrul planului de selecție, iar Scrisoarea de așteptări constituie documentul-sursă care dă coerență și legitimitate acestui proces.

În vederea asigurării transparenței, Scrisoarea de așteptări se publică pe pagina de internet a societății și pe pagina de internet a autorității publice tutelare – ADI Ecoaqua – odată cu Componenta inițială a Planului de selecție.

**II. ASPECTELE CHEIE ALE PROCEDURII**

Aspectele-cheie ale procedurii de selecție pentru funcțiile de **Director General** și **Director Economic (Finaciar)**la Ecoaqua S.A. – Călărași sunt stabilite în conformitate cu prevederile art. 35 din O.U.G. nr. 109/2011 și ale H.G. nr. 639/2023 și se referă la etapele obligatorii de parcurs, la documentele produse de Comitetul de Nominalizare și Remunerare și la documentele ce trebuie recepționate și validate pe parcursul procedurii.

Planul de selecție cuprinde documente și formulare personalizate pentru această procedură de selecție, în conformitate cu art. 11 din Anexa nr. 1 la H.G. nr. 639/2023.

Aspectele-cheie ale procedurii de selecție pentru funcțiile de Director General și Director Economic (Finaciar)la Ecoaqua S.A. sunt stabilite de Consiliul de Administrație și dezvoltate de Comitetul de Nominalizare și Remunerare, în conformitate cu dispozițiile art. 1 pct. 4 din Anexa nr. 1 la H.G. nr. 639/2023.

Acestea includ, fără a se limita la:

1. Scrisoarea de așteptări – document strategic transmis de autoritatea publică tutelară către Consiliul de Administrație, care fundamentează criteriile și obiectivele procedurii;
2. Calendarul procedurii de selecție – cu etapele și termenele limită pentru fiecare activitate;
3. Părțile responsabile și rolurile acestora – Consiliul de Administrație, Comitetul de Nominalizare și Remunerare, expertul independent și alte structuri implicate;
4. Riscurile identificate – principalele vulnerabilități care pot afecta buna desfășurare a selecției și măsurile de diminuare;
5. Documentele ce trebuie depuse până la numirea directorilor – lista minimală a documentelor și formularelor necesare, aplicabilă tuturor candidaților.

**Elaborarea și publicarea componentelor Planului de selecție**

* **Componenta inițială** se elaborează de Comitetul de Nominalizare și Remunerare în termen de 10 zile de la declanșarea procedurii, și se publică pe pagina de internet a societății și pe pagina de internet a autorității publice tutelare, conform art. 5 din Anexa nr. 1 la H.G. nr. 639/2023.
* **Componenta integrală** se elaborează de Comitetul de Nominalizare și Remunerare, asistat de expertul independent, în termen de 10 zile de la aprobarea componentei inițiale, și se publică pe pagina de internet a societății, conform art. 10 din Anexa nr. 1 la H.G. nr. 639/2023.
* Ambele documente se aprobă prin decizie a Consiliului de Administrație al Ecoaqua S.A.

**Profilul postului și al candidatului**

Conform art. 12 din Anexa nr. 1 la H.G. nr. 639/2023, **profilul postului** **de Director General și Director Economic (Finaciar)**cuprinde un set de competențe, responsabilități, trăsături și aptitudini, având la bază scrisoarea de așteptări, contextul organizațional și obiectivele strategice ale societății.

**Profilul candidatului** este întocmit pe baza profilului postului și descrie competențele, experiența profesională, capacitățile și aptitudinile pe care candidații trebuie să le demonstreze, în concordanță cu misiunea și obiectivele societății și cu etapa de dezvoltare a operatorului regional.

Ambele documente fac parte integrantă din componenta integrală a Planului de selecție și se aprobă de Consiliul de Administrație.

**Anunțul de selecție**

Anunțul privind selecția directorilor se publică de către președintele Consiliului de Administrație al Ecoaqua S.A., în cel *puțin două publicații economice și/sau Economice de largă răspândire, pe cel puțin o platformă națională de recrutare, pe pagina de internet a societății și pe pagina de internet a autorității publice tutelare.*

Anunțul conține condițiile de participare, criteriile de evaluare, lista documentelor obligatorii și termenele de depunere a candidaturilor. Publicarea anunțului are loc cu cel puțin 30 de zile înainte de data-limită pentru depunerea dosarelor de candidatură.

**Verificarea și evaluarea candidaturilor**

* Dosarele de candidatură se depun în termenul-limită stabilit prin anunț. Dosarele incomplete sau depuse peste termen sunt respinse, iar candidații sunt informați în scris în termen de maximum 5 zile lucrătoare.
* Pe baza dosarelor complete, Comitetul de Nominalizare și Remunerare întocmește lista lungă, care are caracter confidențial.
* Candidații incluși pe lista lungă sunt evaluați în raport cu profilul postului și criteriile de selecție, conform grilei de punctaj. Pe baza evaluării, se întocmește lista scurtă, cu candidații care îndeplinesc pragurile de calificare.
* Candidații de pe lista scurtă depun declarația de intenție și participă la interviu.

**Etapele finale**

Interviul se desfășoară conform planului de interviu aprobat de CNR, iar rezultatele sunt consemnate într-un raport final. Pe baza acestuia, Consiliul de Administrație numește Directorul General și Directorul Economic(Financiar), încheind cu aceștia contracte de mandat în condițiile art. 35 alin. (5) din O.U.G. nr. 109/2011.

**LISTA LUNGĂ, LISTA SCURTĂ, DECLARAȚIA DE INTENȚIE, INTERVIUL ȘI RAPORTUL FINAL**

**Lista lungă**

Lista lungă cuprinde toți candidații care au depus dosarul de candidatură complet, în termenul prevăzut de normele metodologice de aplicare a O.U.G. nr. 109/2011.

Candidații incluși pe lista lungă sunt supuși unei analize comparative, prin raportare la profilul postului și la profilul candidatului, conform art. 21 alin. (2) din Anexa nr. 1 la H.G. nr. 639/2023.

Comitetul de Nominalizare și Remunerare poate solicita informații suplimentare, în scris, pentru a asigura rigoarea și corectitudinea deciziilor, conform art. 21 alin. (3)–(4) din Anexa nr. 1 la H.G. nr. 639/2023. Aceste informații pot fi obținute prin:
a) clarificări scrise transmise de candidați;
b) verificarea activității profesionale desfășurate anterior de candidați;
c) verificarea referințelor furnizate de candidați.

În urma acestor verificări, se poate revizui și valida punctajul obținut de candidați, conform art. 21 alin. (5) din Anexa nr. 1 la H.G. nr. 639/2023.

**Lista scurtă**

Candidații de pe lista lungă sunt ordonați descrescător, în funcție de punctajul obținut. Comitetul de Nominalizare și Remunerare selectează maximum 5 candidați și minimum 2 candidați pentru fiecare post (Director General, respectiv Director Economic(Financiar)), conform art. 21 alin. (6).

Candidații respinși sunt informați prin mijloace electronice, în termen de maximum 5 zile lucrătoare, conform art. 21 alin. (7).

Lista scurtă cuprinde cel puțin 2 și cel mult 5 candidați pentru fiecare funcție și include punctajele obținute, conform art. 22 alin. (1). Candidații selectați sunt informați prin mijloace electronice și au obligația să depună declarația de intenție în termen de 15 zile, conform art. 22 alin. (2).

**Declarația de intenție**

Declarația de intenție este documentul prin care candidații incluși pe lista scurtă își prezintă viziunea și programul managerial privind dezvoltarea societății. Documentul se elaborează în conformitate cu modelul din Anexa nr. 1c la H.G. nr. 639/2023 și se fundamentează pe:

* scrisoarea de așteptări;
* informațiile publice despre activitatea societății;
* obiectivele de strategie organizațională.

Declarația de intenție se înaintează Consiliului de Administrație și este analizată de Comitetul de Nominalizare și Remunerare, care integrează rezultatele acestei analize în evaluarea finală, conform art. 22 alin. (3).

**Interviul**

Clasamentul candidaților de pe lista scurtă se definitivează în urma interviului, organizat de Comitetul de Nominalizare și Remunerare, asistat de expertul independent, conform planului de interviu aprobat.

Interviul are la bază următoarele elemente (art. 22 alin. (5)):
a) dosarul de candidatură;
b) profilul postului și al candidatului;
c) declarația de intenție.

**Raportul final**

După interviuri, Comitetul de Nominalizare și Remunerare, asistat de expertul independent, întocmește raportul final, conform art. 22 alin. (6).

Raportul final include:

* rezultatele evaluării fiecărui candidat de pe lista scurtă;
* clasamentul și punctajele obținute;
* modul în care fiecare candidat corespunde profilului postului.

Raportul final se aprobă de Consiliul de Administrație și se publică pe pagina de internet a societății, cu respectarea prevederilor privind protecția datelor cu caracter personal (GDPR), conform art. 22 alin. (8).

**Contractul de mandat și numirea directorilor**

În baza raportului final aprobat, Consiliul de Administrație numește Directorul General și Directorul Economic(Financiar) și încheie cu aceștia contracte de mandat, în condițiile art. 35 alin. (5) din O.U.G. nr. 109/2011, ale Legii nr. 31/1990 și ale Codului civil.

Contractul de mandat se completează prin act adițional cu clauze privind componenta variabilă și indicatorii-cheie de performanță (KPI) aprobați în conformitate cu scrisoarea de așteptări și cu normele metodologice.

În situația în care lista scurtă conține un singur candidat, acesta poate fi propus pentru funcția respectivă. Dacă există mai mulți candidați, numirea se face în ordinea clasamentului. În cazul în care nu există candidați admiși pe lista scurtă sau niciunul nu întrunește criteriile, procesul de selecție se reia.

# **III. CALENDARUL PROCEDURII DE SELECȚIE**

Calendarul procedurii de selecție este stabilit în conformitate cu dispozițiile art. 35 din O.U.G. nr. 109/2011 și ale H.G. nr. 639/2023 și cuprinde etapele obligatorii, termenele limită și actele aferente.

| **Nr. crt.** | **Etapa procedurii** | **Responsabil** | **Act/document** | **Dată/Termen** |
| --- | --- | --- | --- | --- |
| 1 | Declanșarea procedurii de selecție | Consiliul de Administrație | Decizie CA nr. 29/10.09.2025 | **10.09.2025** |
| 2 | Constituirea Comitetului de Nominalizare și Remunerare și a Comisiei de soluționare a contestațiilor | Consiliul de Administrație | Decizie CA nr. 39/10.09.2025 și nr. 42/10.09.2025 | **10.09.2025** |
| 3 | Elaborarea și prezentarea componentei inițiale a Planului de selecție + Scrisoarea de așteptări. Publicare pe website societate + ADI. Aprobarea componentei inițiale | CNR + Expert independent / CA | Componenta inițială aprobată | **19.09.2025 / 25.09.2025** |
| 4 | Elaborarea și prezentarea componentei integrale. Transmiterea spre consultare către acționariat. Aprobarea componentei integrale (inclusiv profilurile posturilor) | CNR + Expert independent / CA | Componenta integrală aprobată | **19.09.2025 / 25.09.2025** |
| 5 | Publicarea anunțului de selecție – art. 35 alin. (6) O.U.G. 109/2011, art. 19 alin. (3) HG 639/2023 | Consiliul de Administrație / CNR | Anunț selecție | **26.09.2025** |
| 6 | Depunerea dosarelor de candidatură – art. 19 alin. (3) HG 639/2023 | Candidați | Dosare de candidatură | **27.10.2025** |
| 7 | Verificarea conformității și întocmirea listei lungi – art. 20 alin. (1)–(4) HG 639/2023 | CNR + Expert independent | Lista lungă (confidențială) | **28.10.2025** |
| 8 | Informarea candidaților respinși – art. 20 alin. (3) HG 639/2023 | CNR | Adrese de respingere | **29.10.2025** |
| 9 | Depunerea contestațiilor – art. 20 alin. (3) HG 639/2023 | Candidați | Contestații scrise | **30–31.10.2025** |
| 10 | Soluționarea contestațiilor – art. 20 alin. (3) HG 639/2023 | Comisia de contestații | Decizii motivate | **03–04.11.2025** |
| 11 | Evaluarea dosarelor și întocmirea listei scurte – art. 21 alin. (6), art. 22 alin. (1) HG 639/2023 | CNR + Expert independent | Lista scurtă | **05.11.2025** |
| 12 | Informarea candidaților admiși pe lista scurtă și solicitarea depunerii declarației de intenție – art. 22 alin. (2) HG 639/2023 | CNR | Notificări electronice | **06.11.2025** |
| 13 | Depunerea declarațiilor de intenție (15 zile obligatoriu) – art. 22 alin. (2) HG 639/2023 | Candidați lista scurtă | Declarații scrise | **07–21.11.2025** |
| 14 | Analiza declarațiilor de intenție și integrarea în evaluare – art. 22 alin. (3) HG 639/2023 | CNR + Expert independent | Matrice evaluare | **24.11.2025** |
| 15 | Organizarea interviurilor – art. 22 alin. (4)–(5) HG 639/2023 | CNR + Expert independent | Proces-verbal interviu | **25–26.11.2025** |
| 16 | Întocmirea raportului final și clasamentul candidaților – art. 22 alin. (6) HG 639/2023 | CNR + Expert independent | Raport final | **27.11.2025** |
| 17 | Aprobarea raportului final – art. 22 alin. (7) HG 639/2023 | Consiliul de Administrație | Decizie CA nr. …/28.11.2025 | **28.11.2025** |
| 18 | Informarea candidaților privind rezultatele – art. 22 alin. (7) HG 639/2023 | CNR | Adrese de informare | **28.11.2025** |
| 19 | Depunerea contestațiilor finale – art. 22 alin. (7) HG 639/2023 | Candidați | Contestații scrise | **29.11–01.12.2025** |
| 20 | Soluționarea contestațiilor finale – art. 22 alin. (7) HG 639/2023 | Comisia contestații | Decizii motivate | **02.12.2025 (dimineața)** |
| 21 | Publicarea raportului final (GDPR aplicat) – art. 22 alin. (8) HG 639/2023 | Consiliul de Administrație | Raport final public | **02.12.2025** |
| 22 | Numirea Directorului General și a Directorului Financiar – art. 35 alin. (5) O.U.G. 109/2011 | Consiliul de Administrație | Decizie CA nr. …/02.12.2025 | **02.12.2025** |
| 23 | Încheierea contractelor de mandat – art. 35 alin. (5) O.U.G. 109/2011, coroborat cu Legea nr. 31/1990 și Codul civil | Consiliul de Administrație | Contracte de mandat | **02.12.2025** |

Notă\* Termenele planificate potrivit calendarului procedurii de selecție pot fi decalate sau actualizate de către Comitetul de Nominalizare și Remunerare odată cu elaborarea planului de selecție componenta integrală.

**IV. PĂRȚILE RESPONSABILE ȘI ROLUL ACESTORA**

Prezenta secțiune definește principalele atribuții ale părților implicate în procesul de selecție și nominalizare a Directorului General și a Directorului Economic(Financiar) la Ecoaqua S.A., în conformitate cu prevederile **O.U.G. nr. 109/2011**, cu modificările și completările ulterioare, și ale **H.G. nr. 639/2023**.

**1. Consiliul de Administrație al Ecoaqua S.A.**

Consiliul de Administrație are rol decizional în cadrul procedurii și exercită atribuțiile prevăzute de lege și de actul constitutiv al societății, în special:

* adoptă **decizia de declanșare a procedurii** de selecție pentru funcțiile de Director General și Director Economic(Financiar);
* aprobă **componenta inițială și componenta integrală a Planului de selecție**;
* aprobă **profilurile posturilor și profilurile candidaților**;
* aprobă și face public **anunțul de selecție**;
* validează **raportul final** al procedurii și decide **numirea directorilor** selectați;
* aprobă și semnează **contractele de mandat**, în condițiile art. 35 alin. (5) din O.U.G. nr. 109/2011, coroborat cu Legea nr. 31/1990 și Codul civil.

**2. Comitetul de Nominalizare și Remunerare (CNR)**

Comitetul de Nominalizare și Remunerare este constituit prin decizie a Consiliului de Administrație, în conformitate cu art. 49 alin. (3) din O.U.G. nr. 109/2011. Comitetul are un președinte desemnat dintre membrii Consiliului de Administrație și este asistat de secretariatul societății.

Atribuțiile principale ale CNR sunt:
a) elaborează **componenta inițială a Planului de selecție** în termen de 10 zile de la declanșarea procedurii;
b) elaborează și propune spre aprobare **componenta integrală a Planului de selecție**, incluzând profilurile posturilor, profilurile candidaților, planul de interviu și documentele aferente;
c) stabilește criteriile de selecție și condițiile de eligibilitate, precum și conținutul dosarelor de candidatură;
d) verifică dosarele de candidatură și întocmește **lista lungă**;
e) solicită candidaților clarificări sau informații suplimentare, atunci când este necesar;
f) întocmește **lista scurtă**, în baza punctajelor obținute, și notifică candidații admiși pentru depunerea declarației de intenție;
g) analizează declarațiile de intenție și integrează rezultatele în evaluarea finală;
h) organizează și desfășoară **interviurile**, pe baza planului aprobat;
i) întocmește **raportul final** și propune Consiliului de Administrație numirea candidaților selectați;
j) asigură respectarea principiilor de transparență, egalitate de șanse și nediscriminare;
k) soluționează contestațiile, prin comisia constituită special în acest scop.

**3. Expertul independent – HR EXPERT INDEPENDENT S.R.L.**

Expertul independent contractat, în temeiul art. 2 pct. 28 din O.U.G. nr. 109/2011, este persoană juridică specializată și autorizată în recrutarea resurselor umane, cu rol de asistență tehnică și metodologică în cadrul procedurii.

Principalele atribuții ale expertului independent sunt:
a) consiliază Consiliul de Administrație și CNR privind aplicarea prevederilor O.U.G. nr. 109/2011 și H.G. nr. 639/2023;
b) contribuie la elaborarea **componentei integrale a Planului de selecție** și a documentelor aferente (anunțuri, formulare, plan de interviu, modele de comunicări);
c) sprijină în definirea **profilurilor posturilor și candidaților**, pe baza scrisorii de așteptări și a cerințelor contextuale;
d) participă la evaluarea candidaților și la întocmirea listelor lungi și scurte;
e) evaluează declarațiile de intenție și le integrează în matricea de evaluare;
f) participă la interviuri, în calitate de membru al echipei de evaluare;
g) redactează, împreună cu CNR, **raportul final**;
h) asigură respectarea principiilor de transparență, obiectivitate și profesionalism pe tot parcursul procedurii.

**V. RISCURILE IDENTIFICATE**

În procesul de selecție și nominalizare a Directorului General și a Directorului Economic(Financiar) la **Ecoaqua S.A.**, pot apărea riscuri determinate de cerințele contextuale, respectiv ansamblul de condiții și circumstanțe specifice privind particularitățile societății, mediul economic și legislativ, precum și poziția strategică a operatorului regional la momentul declanșării procedurii.

Conform art. 11 lit. e) din Anexa nr. 1 la H.G. nr. 639/2023, aceste riscuri trebuie identificate și integrate în planul de selecție, împreună cu măsurile de diminuare.

Tabel riscuri și măsuri de diminuare:

| **Risc identificat** | **Impact** | **Probabilitate** | **Observații / Măsuri de diminuare** |
| --- | --- | --- | --- |
| Schimbări legislative și intervenții normative neprevăzute | Mare | Mare | Cadrul legal al guvernanței corporative este într-o permanentă ajustare (inclusiv prin rolul AMEPIP). **Măsură**: monitorizarea continuă a legislației și corelarea documentației procedurale cu ultimele modificări normative. |
| Întârzieri în derularea etapelor procedurii | Mare | Moderată | Pot conduce la depășirea termenelor legale (150 zile prevăzute pentru finalizarea selecției). **Măsură**: calendar strict, monitorizare etapizată de către CNR și expertul independent, asumarea termenelor ferme în deciziile CA. |
| Număr redus de candidați eligibili | Moderat | Mare | Posibilitatea ca profilurile complexe să restrângă aria candidaților. **Măsură**: publicitate extinsă, anunțuri în presa economică națională și pe platforme online vizibile, claritate în formularea condițiilor de eligibilitate. |
| Contestații ale candidaților respinși | Mare | Medie | Contestarea etapelor (lista lungă, lista scurtă, raport final) poate întârzia sau suspenda procedura. **Măsură**: respectarea riguroasă a termenelor din HG 639/2023 (2 zile pentru depunere, 2 zile pentru soluționare), redactarea deciziilor motivate și trasabilitatea tuturor actelor procedurale. |
| Riscuri reputaționale privind transparența procedurii | Mare | Scăzută | O eventuală percepție de lipsă de obiectivitate poate afecta imaginea societății și a autorității tutelare. **Măsură**: publicarea pe site-ul societății și al ADI Ecoaqua a tuturor documentelor prevăzute de lege, respectarea principiilor OECD privind guvernanța corporativă. |
| Divergențe între părțile implicate (CA – CNR – expert independent) | Moderat | Scăzută | Posibile întârzieri sau blocaje în luarea deciziilor. **Măsură**: clarificarea atribuțiilor în planul de selecție, ședințe de coordonare și decizii adoptate prin vot majoritar în CNR. |

**VI. DOCUMENTELE NECESARE A FI DEPUSE PÂNĂ LA NUMIREA DIRECTORILOR**

Potrivit art. 11 din Anexa nr. 1 la H.G. nr. 639/2023, Planul de selecție cuprinde documente și formulare personalizate pentru procedura de selecție a Directorului General și a Directorului Economic(Financiar) la Ecoaqua S.A.

Documentele și formularele obligatorii includ, fără a se limita la acestea:
a) etapele procesului de selecție, calendarul, documentele și materialele de verificat și elaborate, precum și persoanele de contact pentru clarificări suplimentare;
b) anunțurile privind selecția, pentru presa tipărită și online;
c) lista detaliată a documentelor necesare în vederea depunerii candidaturii (cerere, CV, acte de identitate, diplome, certificate, cazier judiciar, declarații pe propria răspundere, recomandări etc.);
d) dispozițiile privind confidențialitatea și accesul la documente, inclusiv lista elementelor considerate confidențiale;
e) lista riscurilor posibile și a măsurilor de diminuare;
f) scrisoarea de așteptări;
g) cerințele contextuale;
h) profilul posturilor și profilul candidaților;
i) criteriile de selecție și modul de acordare a punctajului;
j) documentele referitoare la declarația de intenție;
k) planul de interviu;
l) proiectul contractelor de mandat;
m) declarațiile obligatorii pe propria răspundere (confidențialitate, incompatibilitate, conflict de interese, lipsa antecedentelor penale și fiscale etc.).

**Confidențialitatea dosarelor de candidatură**

Toate dosarele depuse de candidați sunt tratate cu un grad ridicat de confidențialitate. Informațiile privind identitatea și datele personale ale candidaților sunt accesibile doar persoanelor implicate în procesul decizional (membrii Consiliului de Administrație, membrii Comitetului de Nominalizare și Remunerare și expertul independent).
Utilizarea acestor informații în alte scopuri decât derularea procedurii de selecție este interzisă. Respectarea regulilor GDPR și a legislației în materie de protecție a datelor cu caracter personal este obligatorie.

**Anexe**

Anexa 1 – Scrisoarea de așteptări

Tabel 1 – Calendarul procedurii de selecție

Tabel 2 – Lista riscurilor identificate

**VII. BAZA LEGALĂ**

* **Ordonanța de urgență a Guvernului nr. 109/2011** privind guvernanţa corporativă a întreprinderilor publice (M.O. nr. 883 din 14 decembrie 2011), aprobată cu modificări și completări prin **Legea nr. 111/2016**, cu modificările și completările ulterioare;
* **Legea nr. 187/2023** pentru modificarea și completarea O.U.G. nr. 109/2011 privind guvernanța corporativă a întreprinderilor publice (M.O. nr. 594 din 29 iunie 2023), cu modificările și completările ulterioare;
* **O.U.G. nr. 117/2023** pentru modificarea și completarea O.U.G. nr. 109/2011 privind guvernanța corporativă a întreprinderilor publice, precum și pentru modificarea și completarea Legii nr. 187/2023 (M.O. nr. 1139 din 15 decembrie 2023);
* **H.G. nr. 617/2023** privind organizarea și funcționarea Agenției pentru Monitorizarea și Evaluarea Performanțelor Întreprinderilor Publice (AMEPIP) (M.O. nr. 691 din 27 iulie 2023);
* **H.G. nr. 639/2023** pentru aprobarea Normelor metodologice de aplicare a O.U.G. nr. 109/2011 privind guvernanța corporativă a întreprinderilor publice (M.O. nr. 697 din 28 iulie 2023);
* **Actul Constitutiv al Ecoaqua S.A.**

**COMITETUL DE NOMINALIZARE ȘI REMUNERARE**

**ECOAQUA S.A.**

**Olteanu Dan** - Președinte CNR – Membru în Consiliul de Administrație al Ecoaqua S.A.
**Dumitru Bogdan** – Membru în Consiliul de Administrație al Ecoaqua S.A.
**Pestrițu Adrian** – Membru în Consiliul de Administrație al Ecoaqua S.A.

**HR EXPERT INDEPENDENT S.R.L.** – prin reprezentant **Maria SUCIACHI**

Redactat,
Secretar comisie – **Miu Robert**